stanford-oval/wikipedia huggingface dataset:
ธนานนท์ ปฏิญญาศักดิกุล
ประวัติ > การทำงาน

ในช่วง พ.ศ. 2553 ขณะกำลังศึกษาในระดับปริญญาตรี เขาเริ่มอาชีพในฐานะยูทูบเบอร์จากการทำช่องยูทูบที่ใช้ชื่อว่า "CastBy9Arm" ซึ่งในช่วงแรกจะเป็นวิดีโอที่เกี่ยวข้องกับเกมสตาร์คราฟต์ 2 ไม่ว่าจะเป็นการพากย์ หรือวิจารณ์ในนัดการแข่งขันต่าง ๆ เป็นต้น จากนั้นจึงได้หันมาทำวิดิโอแนวรีวิวเกม และกำลังเติบโตขึ้นเรื่อย ๆ จนกระทั่งเมื่อเขาได้รับทุนไปศึกษาต่อทำให้เวลาว่างมีน้อยลง ประกอบกับการพูดคุยถึงเรื่องเทคโนโลยีที่กำลังเป็นที่สนใจในสังคม ทำให้เขาเริ่มเปลี่ยนเนื้อหามาเป็นแนวเล่าเรื่อง ประกอบกับให้ความรู้เกี่ยวกับเรื่องเทคโนโลยี ในช่องยูทูบช่องใหม่ที่ใช้ชื่อว่า "9arm" แทน
ระหว่างการศึกษาชั้นปริญญาเอก เขาได้ทำงานเป็นบัณฑิตผู้ช่วยนักวิจัยใน Innovative Computing Laboratory​ รวมทั้งเข้ารับการฝึกงานในบริษัทผู้นำทางด้านการประมวลผลสมรรถนะสูง (HPC) อย่าง Cisco และอินเทลใน พ.ศ. 2560 และ 2561 ตามลำดับ เมื่อสำเร็จการศึกษาจึงเข้ามาทำงานในตำแหน่งวิศวกรซอฟต์แวร์ให้บริษัท Cray ซึ่งเป็นบริษัทย่อยของ Hewlett-Packard Enterprise ปัจจุบันเขาได้ลาออกจากบริษัท Cray และได้เข้าทำงานในตำแหน่ง Member of Technical Staff ให้บริษัท AMD
ธนา​นนท์เคยเข้าไปให้ข้อมูลกับคณะอนุกรรมาธิการศึกษาอุตสาหกรรมซอฟต์แวร์เกม (Software Game) และอีสปอร์ต (E-Sport) ในด้านปัญหาของอีสปอร์ตในประเทศไทย ความยากลำบากในการจัดการแข่งขัน รวมทั้งให้ข้อเสนอแนะเกี่ยวกับการส่งเสริมการจัดการแข่งขันขนาดใหญ่ในประเทศไทย ต่อมาหลังการเลือกตั้งสมาชิกสภาผู้แทนราษฎร พ.ศ. 2566 เขาถูกทาบทามให้เข้าร่วมงานกับพรรคก้าวไกลแต่ก็ได้ปฏิเสธข้อเสนอนี้ลง โดยณัฐพงษ์ เรืองปัญญาวุฒิ ว่าที่ ส.ส. บัญชีรายชื่อ พรรคก้าวไกล ได้ให้เหตุผลไว้ว่า "บริบทตอนนี้ต่างคนอาจจะยังเดินตามทางของตัวเองอยู่"
ในเดือนพฤษภาคม พ.ศ. 2567 ธนา​นนท์ได้รับการแต่งตั้งให้เป็นที่ปรึกษาคณะกรรมาธิการศึกษาแนวทางในการใช้ปัญญาประดิษฐ์ฯ สภาผู้แทนราษฎร
ผลงาน > ละคร/ซีรีส์

| ปี | เรื่อง | รับบทเป็น |
| --- | --- | --- |
| 2567 | สาธุ (2567) (เน็ตฟลิกซ์) | มันนี่ โค้ช |
ผลงาน > ผลงานเพลง

| ปี | ชื่อเพลง | ศิลปิน | หมายเหตุ |
| --- | --- | --- | --- |
| 2567 | ชิดไม่แชท (CHAT!) (โดย ธนทัต ชัยอรรถ ร่วมกับ ธนานนท์ ปฏิญญาศักดิกุล)  | ธนทัต ชัยอรรถ (KANGSOMKS) | ศิลปินรับเชิญ |
รางวัล

| ปี | รางวัล | สาขา | ผล |
| --- | --- | --- | --- |
| 2566 | 11th Thailand Social Awards  | Gadget & Technology  (กลุ่มรางวัลผู้ผลิตเนื้อหาเกี่ยวกับอุปกรณ์และเทคโนโลยี) | ชนะ |
| 2567 | 12th Thailand Social Awards  | Gadget & Technology  (กลุ่มรางวัลผู้ผลิตเนื้อหาเกี่ยวกับอุปกรณ์และเทคโนโลยี) | ชนะ |
| 2567 | The People Awards 2024  | 10 คนแห่งปี | ชนะ |
| 2567 | Thailand Influencer Awards 2024 | Best Tech & Gadget Influencer Award | ชนะ |
| 2568 | 13th Thailand Social Awards | Gadget & Technology  (อุปกรณ์เทคโนโลยีและนวัตกรรม) | ชนะ |
พระแท้ คนเก๊

| พระแท้ คนเก๊ |
| --- | --- |
กำกับ: อารักษ์ อมรศุภศิริ
นักแสดงนำ: นพพล โกมารชุน จินเจษฎ์ วรรธนะสิน กรณิศ เล้าสุบินประเสริฐ จุลจักร จักรพงษ์ อิชณน์กร พึ่งเกียรติรัศมี
บริษัทผู้สร้าง: คาร์แมนไลน์สตูดิโอ 
วันฉาย: 3 เมษายน 2568 (2568-04-03)
ประเทศ: ไทย
ภาษา: ไทย
พระแท้ คนเก๊ (อังกฤษ: The Stone) เป็นภาพยนตร์ไทยแนวระทึกขวัญที่เตรียมเข้าฉาย โดยค่ายคาร์แมนไลน์สตูดิโอ จากการกำกับของอารักษ์ อมรศุภศิริ ซึ่งเป็นผลงานการกำกับภาพยนตร์เรื่องแรก นำแสดงโดยนพพล โกมารชุน, จินเจษฎ์ วรรธนะสิน, กรณิศ เล้าสุบินประเสริฐ, จุลจักร จักรพงษ์ และอิชณน์กร พึ่งเกียรติรัศมี โดยเตรียมเข้าฉายในวันที่ 3 เมษายน พ.ศ. 2568 โดยเป็นภาพยนตร์ที่นำเสนอเบื้องหลังวงการเซียนพระ พระเครื่องที่ไม่เคยมีใครรู้มาก่อน
ตัวละครและนักแสดง

| นักแสดงหลัก> ตัวละคร | นักแสดงหลัก> นักแสดง | นักแสดงหลัก> ข้อมูลตัวละคร |
| --- | --- | --- |
| พ่อสุนทร | นพพล โกมารชุน | ผู้มีอิทธิพลในวงการพระเครื่อง |
| เอก | จินเจษฎ์ วรรธนะสิน | เด็กหนุ่มที่ต้องการนำพระมาประเมินราคาเพื่อนำเงินไปรักษาพ่อ |
| หมวย | กรณิศ เล้าสุบินประเสริฐ | เซียนพระหญิงที่แนะนำเอกให้ส่งพระเข้าประกวด |
| วิค​เตอร์​ | จุลจักร จักรพงษ์ |  |
| เซ้ง | อิชณน์กร พึ่งเกียรติรัศมี | เซียนพระชื่อดัง เจ้าของร้านเซ้งพาราไดซ์ ที่เอกนำพระมาประเมินราคา |
นักแสดงสมทบ
|  | อิสรา นาดี |  |
| พ่อ | นฤเบศร์ จินปิ่นเพชร | พ่อของเอก |
นักแสดงรับเชิญ
| ตัวเอง | เอ็ม หัตถ์เทพ | เซียนพระชื่อดัง |
| ตัวเอง | บอย ท่าพระจันทร์ | เซียนพระชื่อดัง |
| ตัวเอง | ณัฐเดช วชิรรัตนวงศ์ | เซียนพระชื่อดัง |
| ตัวเอง | ไก่ โพธิ์ทอง | เซียนพระชื่อดัง |
งานสร้าง

ในวันที่ 30 มกราคม พ.ศ. 2568 เป้ อารักษ์ ในฐานะผู้กำกับภาพยนตร์ได้โพสต์ภาพตัวอย่างแรกจากในภาพยนตร์
โสภณ ซารัมย์

| โสภณ ซารัมย์ม> ป.ช., ม.ว.ม. |
| --- | --- |


รัฐมนตรีว่าการกระทรวงคมนาคม
ดำรงตำแหน่ง 20 ธันวาคม พ.ศ. 2551 – 9 สิงหาคม พ.ศ. 2554
นายกรัฐมนตรี: อภิสิทธิ์ เวชชาชีวะ
รัฐมนตรีช่วย: ประจักษ์ แกล้วกล้าหาญ เกื้อกูล ด่านชัยวิจิตร
ก่อนหน้า: สันติ พร้อมพัฒน์
ถัดไป: สุกำพล สุวรรณทัต
 
ข้อมูลส่วนบุคคล
เกิด: 31 มีนาคม พ.ศ. 2502 (65 ปี) จังหวัดบุรีรัมย์ ประเทศไทย
พรรคการเมือง: ชาติไทย (2522–2547) ไทยรักไทย (2548–2550) พลังประชาชน (2550–2551)  ภูมิใจไทย (2551–ปัจจุบัน)
คู่สมรส: อารีญาภรณ์  ซารัมย์
ลายมือชื่อ: 

โสภณ ซารัมย์ (เกิด 31 มีนาคม พ.ศ. 2502) เป็นนักการเมืองชาวไทย ปัจจุบันดำรงตำแหน่งสมาชิกสภาผู้แทนราษฎรจังหวัดบุรีรัมย์ สังกัดพรรคภูมิใจไทย ประธานคณะกรรมาธิการศึกษาธิการในสภาผู้แทนราษฎรไทย ชุดที่ 26 ประธานมูลนิธิอาณัตพณ ซารัมย์ และอดีตรัฐมนตรีว่าการกระทรวงคมนาคม ในรัฐบาลอภิสิทธิ์ เวชชาชีวะ
ประวัติ

โสภณ เกิดเมื่อวันที่ 31 มีนาคม พ.ศ. 2502 ที่บ้านหนองเก้าข่า ตำบลเมืองแฝก อำเภอลำปลายมาศ จังหวัดบุรีรัมย์ เป็นบุตร กำนันสนั่น ซารัมย์ ด้านครอบครัวสมรสกับนางอารีญาภรณ์ ซารัมย์ นายกเทศมนตรีเทศบาลตำบลลำปลายมาศ มีบุตร 3 คน ได้แก่นายอาณัตพณ ซารัมย์ อดีตสมาชิกสภาองค์การบริหารส่วนจังหวัดบุรีรัมย์
สำเร็จการศึกษาครุศาสตรบัณฑิต สาขาการประถมศึกษาจากวิทยาลัยครูบุรีรัมย์ มีพี่ชายหนึ่งคนได้แก่ สมบูรณ์ ซารัมย์ สมาชิกสภาผู้แทนราษฎรจังหวัดบุรีรัมย์
ภายหลังบุตรชายเสียชีวิตได้ก่อตั้งมูลนิธิขึ้นและดำรงตำแหน่งประธานมูลนิธิอาณัตพณ ซารัมย์ (ลูกเติ้ง)
งานการเมือง

โสภณได้รับเลือกตั้งเป็นสมาชิกสภาผู้แทนราษฎรจังหวัดบุรีรัมย์ใน พ.ศ. 2544 ในนามพรรคชาติไทย และการเลือกตั้งใน พ.ศ. 2548 โสภณได้รับการเลือกตั้งในนามพรรคไทยรักไทย และพรรคพลังประชาชน ในการเลือกตั้ง พ.ศ. 2550 ภายหลังการยุบพรรคพลังประชาชน โสภณซึ่งเป็นคนใกล้ชิดของเนวิน ชิดชอบ จึงได้ย้ายมาสังกัดพรรคภูมิใจไทย ใน พ.ศ. 2553 เคยเป็นประธานคณะกรรมาธิการคมนาคมในสภาผู้แทนราษฎรไทย ชุดที่ 25 รัฐบาลพลเอกประยุทธ์ จันทร์โอชา ปัจจุบันดำรงตำแหน่งเป็นประธานคณะกรรมาธิการศึกษาธิการในสภาผู้แทนราษฎรไทย ชุดที่ 26 รัฐบาลเศรษฐา ทวีสิน
งานการเมือง > ดำรงตำแหน่งรัฐมนตรี

โสภณ ซารัมย์ ได้รับการแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลของนายสมชาย วงศ์สวัสดิ์ และในการร่วมรัฐบาลของนายอภิสิทธิ์  เวชชาชีวะ ได้รับตำแหน่ง รัฐมนตรีว่าการกระทรวงคมนาคม
ในการอภิปรายไม่ไว้วางใจรัฐมนตรี พ.ศ. 2553 เมื่อวันที่ 31 พฤษภาคม และ 1 มิถุนายน พ.ศ. 2553 มีรัฐมนตรีจำนวน 5 คนที่ถูกอภิปราย ซึ่งนายโสภณ ซารัมย์ ก็เป็นรัฐมนตรีที่ฝ่ายค้านเสนอญัตติอภิปรายเช่นกัน โดยการอภิปรายไม่ไว้วางใจนายโสภณในครั้งนี้ มุ่งเน้นที่เรื่องการทุจริตการก่อสร้างโครงการรถไฟฟ้า ช่วงบางซื่อ-บางใหญ่ (สายสีม่วง) วงเงินลงทุน 36,055 ล้านบาท เนื่องจากนายโสภณได้ปรับเปลี่ยนวงเงินลงทุนจาก 4 โครงการ เหลือ 1 โครงการ แต่วงเงินลงทุนยังเท่าเดิม อีกทั้ง ยังเอื้อประโยชน์ให้กับบริษัทเอกชน 2 ราย คือ บริษัท ซิโน-ไทย จำกัด วงเงิน 3,233 ล้านบาท ซึ่งเป็นบริษัทเครือญาติของนายชวรัตน์ ชาญวีรกูล รัฐมนตรีว่าการกระทรวงมหาดไทย และบริษัท ช.การช่าง วงเงิน 2,658 ล้านบาท ทำให้รัฐสูญเสียเงินถึง 6,001 ล้านบาท  ภายหลังได้มีการลงมติไม่ไว้วางใจ โดยนายโสภณ ซารัมย์ ได้รับคะแนนเสียงไว้วางใจ 234 เสียง ไม่ไว้วางใจ 196 เสียง  ผ่านการไว้วางใจจากสภาผู้แทนราษฎร แต่เป็นที่มาของปัญหาการโหวตไม่ไว้วางใจของพรรคร่วมรัฐบาล (พรรคเพื่อแผ่นดิน) จนต้องมีการปรับพรรคเพื่อแผ่นดิน ออกจากการร่วมรัฐบาล
รางวัลเกียรติคุณที่ได้รับ

พ.ศ. 2554 สภามหาวิทยาลัยมหาจุฬาลงกรณราชวิทยาลัย มีมติเห็นชอบให้มอบปริญญาเอก พุทธศาสตรดุษฎีบัณฑิตกิตติมศักดิ์ สาขาวิชาพระพุทธศาสนา
เครื่องราชอิสริยาภรณ์

พ.ศ. 2552 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
ไทยแลนด์ เซมิโปรลีก

สำหรับลีกระดับอื่น ๆ ดูที่ ไทยลีก (แก้ความกำกวม)
| --- | --- |
ก่อตั้ง: 2566
ประเทศ:  ไทย
สมาพันธ์: เอเอฟซี
จำนวนทีม: 42
ระดับในพีระมิด: 4
เลื่อนชั้นสู่: ไทยลีก 3
ตกชั้นสู่: ไทยแลนด์ อเมเจอร์ลีก
ถ้วยระดับประเทศ: ไทยเอฟเอคัพ
ทีมชนะเลิศปัจจุบัน: ร้อยเอ็ด พีบี ยูไนเต็ด  (2567)
ชนะเลิศมากที่สุด: ร้อยเอ็ด พีบี ยูไนเต็ด, สตูล (1 สมัย)
เว็บไซต์: ไทยลีก
ปัจจุบัน: ฤดูกาล 2568
ไทยแลนด์ เซมิโปรลีก (อังกฤษ: Thailand Semi-Pro League) คือลีกฟุตบอลระดับกึ่งอาชีพของประเทศไทย เป็นลีกลำดับที่ 4 ของระบบลีกฟุตบอลไทย ซึ่งเริ่มแข่งขันเป็นครั้งแรกในฤดูกาล 2566 โดยแบ่งการแข่งขันออกเป็นโซนต่างๆ แชมป์ของแต่ละโซนจะได้เลื่อนชั้นขึ้นไปแข่งขันในไทยลีก 3 ขณะที่ทีมอันดับสุดท้ายของแต่ละโซนจะตกชั้นสู่ไทยแลนด์ อเมเจอร์ลีก
โครงสร้างของลีก > การเลื่อนชั้น

สโมสรชนะเลิศของแต่ละโซนจะได้สิทธิ์เลื่อนชั้นไปทำการแข่งขันไทยลีก 3 โดยอัตโนมัติ เว้นแต่หากมีความจำเป็นเพื่อให้สอดคล้องกับจำนวนทีมและรูปแบบการแข่งขันของไทยลีก 3 ฝ่ายจัดการแข่งขันอาจให้เลื่อนชั้นทีมในแต่ละโซนมากกว่าหนึ่งทีมได้ หากโซนใดไม่มีการแข่งขันไทยแลนด์ เซมิโปรลีก จะพิจารณาให้ทีมชนะเลิศโซนของไทยแลนด์ อเมเจอร์ลีก ได้สิทธิเลื่อนชั้นแทน
ผู้สนับสนุนหลัก

รายชื่อผู้สนับสนุนหลักแข่งขันในฤดูกาลต่าง ๆ
2566: พีทีที ลูบริแคนท์ส (พีทีที ลูบริแคนท์ส เซมิโปรลีก)
ทำเนียบสโมสรที่ชนะเลิศและเลื่อนชั้น

ได้เลื่อนชั้นสู่ไทยลีก 3
| # | ฤดูกาล | จำนวนสโมสร | รอบระดับประเทศ> ชนะเลิศ | รอบระดับประเทศ> รองชนะเลิศ | สโมสรที่เลื่อนชั้น> ภาคเหนือ | สโมสรที่เลื่อนชั้น> ภาคตะวันออกเฉียงเหนือ | สโมสรที่เลื่อนชั้น> ภาคตะวันออก | สโมสรที่เลื่อนชั้น> ภาคตะวันตก | สโมสรที่เลื่อนชั้น> ภาคใต้ | สโมสรที่เลื่อนชั้น> กรุงเทพปริมณฑล |
| --- | --- | --- | --- | --- | --- | --- | --- | --- | --- | --- |
| 1 | 2566 | 34 | พีที สตูล | เขลางค์ ยูไนเต็ด | เขลางค์ ยูไนเต็ด (ชนะเลิศ) | สุรนารี แบล็คแคท (ชนะเลิศ) | ปราจีนบุรี ซิตี้ (ชนะเลิศ) | ทัพหลวง ยูไนเต็ด (ชนะเลิศ) | งดจัดการแข่งขัน | ดิไอคอน อาร์เอสยู (ชนะเลิศ) |
| 1 | 2566 | 34 | พีที สตูล | เขลางค์ ยูไนเต็ด | เขลางค์ ยูไนเต็ด (ชนะเลิศ) | สุรนารี แบล็คแคท (ชนะเลิศ) | บ้านฟุตบอล พัทยา (รองชนะเลิศ) | ทัพหลวง ยูไนเต็ด (ชนะเลิศ) | งดจัดการแข่งขัน | ดิไอคอน อาร์เอสยู (ชนะเลิศ) |
| 2 | 2567 | 39 |  ร้อยเอ็ด พีบี ยูไนเต็ด | โดม | ชาติตระการ ซิตี้ (ชนะเลิศ) | ร้อยเอ็ด พีบี ยูไนเต็ด (ชนะเลิศ) | แปดริ้ว ซิตี้ (ชนะเลิศ) | สมุทรสงคราม ซิตี้ (ชนะเลิศ) | ยะลา ซิตี้ (ชนะเลิศ) | โดม (ชนะเลิศ) |
รางวัล > ผู้ทำประตูสูงสุดของฤดูกาล

| ปี | ผู้เล่น | สโมสร | ประตู |
| --- | --- | --- | --- |
2568: 
2567: 
2566:
รางวัล > ผู้เล่นยอดเยี่ยม

| ปี | ผู้เล่น | สโมสร |
| --- | --- | --- |
2568: 
2567: 
2566:
รางวัล > ผู้จัดการทีม/หัวหน้าผู้ฝึกสอนยอดเยี่ยม

| ปี | ผู้ฝึกสอน | สโมสร |
| --- | --- | --- |
2568: 
2567: 
2566:
แหล่งข้อมูลอื่น

เว็บไซต์อย่างเป็นทางการ
ไทยแลนด์ เซมิโปรลีก ที่เฟซบุ๊ก
| ด ค กฟุตบอลลีกระดับสี่ของแต่ละประเทศโดยฟีฟ่า |
| --- | --- |
ยูฟ่า:  อีเอฟแอลลีกทู1 ·  เซเรียดี ·  เรกิโอนาลลีกา ·  เตร์เซราดีบีซีออน1 ·  Championnat de France Amateur
เอเอฟซี:  เจแปนฟุตบอลลีก ·  เคลีก 42 ·  China Amateur Football League ·  ไทยแลนด์ เซมิโปรลีก1
คอนคาแคฟ:  สหรัฐ (NPSL2 · USL League Two2)   Premier Development League2 ·  Pacific Coast Soccer League2 ·  Tercera División de México
คอนเมบอล:  Campeonato Brasileiro Série D ·  Primera C
ซีเอเอฟ:  Egyptian Fourth Division ·  SAFA Regional League
อดีต:  Soviet Second League B
1เฮดทูเฮด = ในกรณีที่แต้มเท่ากัน ดูตัวต่อตัว ถ้าใน 2 นัด ทีมไหนที่ยิงประตูได้มากกว่าชนะ แต่ในกรณีที่ประตูเท่ากันให้ดูอเวย์โกลว์ 2ไม่มีการเลื่อนชั้น/ตกชั้น
ศักดิ์สิทธิ์ แท่งทอง

สำหรับความหมายอื่น ดูที่ ศักดิ์สิทธิ์ (แก้ความกำกวม)
| ศักดิ์สิทธิ์ แท่งทอง |
| --- | --- |
ศักดิ์สิทธิ์ แท่งทอง ในปี พ.ศ. 2549
สารนิเทศภูมิหลัง
เกิด: 6 มิถุนายน พ.ศ. 2510 (57 ปี) ศักดิ์สิทธิ์ แท่งทอง  อำเภอเมืองอุดรธานี จังหวัดอุดรธานี ประเทศไทย
อาชีพ: นักแสดง พิธีกร นักร้อง
ปีที่แสดง: พ.ศ. 2533–ปัจจุบัน
สังกัด: เดอะ วัน เอ็นเตอร์ไพร์ส
นาฏราช: นักแสดงนำชายยอดเยี่ยม  พ.ศ. 2561 - เลือดข้นคนจาง
คมชัดลึก: นักแสดงนำชายยอดเยี่ยม ประเภทละครโทรทัศน์  พ.ศ. 2561 - เลือดข้นคนจาง
ศักดิ์สิทธิ์ แท่งทอง ชื่อเล่น หน่อย (แต่นิยมเรียกนามแฝงว่า แท่ง) เป็นนักแสดง นักร้อง พิธีกรชาวไทย มีชื่อเสียงจาก ภาพยนตร์ เรื่อง กลิ้งไว้ก่อนพ่อสอนไว้, รักแท้บทที่ 1 ละครเรื่อง เพื่อเธอ, อยากหยุดตะวันไว้ที่ปลายฟ้า, ละครซิตคอม 3 หนุ่ม 3 มุม และละครหลังข่าวอีกหลายเรื่อง รวมถึงซิตคอม เรื่อง บางรักซอย 9
มีวงดนตรีของตัวเองที่ตั้งขึ้นมาจากกลุ่มเพื่อนทีม แมงปอล้อคลื่น ที่ใช้ชื่อว่า พลพรรครักเอย และนอกจากนี้แท่งยังเคยเล่นฟุตบอลอาชีพให้กับทีม สโมสรฟุตบอลสุราษฎร์ธานี อีกด้วย และในปี พ.ศ. 2557 สโมสร ซีคเคอร์ เอฟซี ทีมในศึกดิวิชั่น 2 โซนภาคกลางและตะวันตก คว้าตัว "แท่ง" ศักดิ์สิทธิ์ แท่งทอง นักร้องนักแสดงชื่อดังมาร่วมทีมเป็นที่เรียบร้อยแล้วโดยเซ็นสัญญา 1 ปี ในตำแหน่งกองกลาง สวมเสื้อหมายเลข 1
ประวัติ

ศักดิ์สิทธิ์ แท่งทอง เกิดเมื่อวันที่ 6 มิถุนายน พ.ศ. 2510 ที่ตำบลหมูม่น อำเภอเมืองอุดรธานี จังหวัดอุดรธานี เป็นลูกชายคนแรกของครอบครัวและมีน้องชาย 1 คนศักดิ์สิทธิ์เติบโตตามจังหวัดต่าง ๆ เนื่องจากคุณพ่อมีอาชีพรับราชการ จึงทำให้ต้องย้ายไปประจำตามจังหวัดต่าง ๆ พออายุได้ 15 ปี ก็เริ่มเข้ามาเรียนที่กรุงเทพมหานคร ในระดับชั้นมัธยมศึกษาปีที่ 3 ที่โรงเรียนรุจิเสรีวิทยา และจบการศึกษาระดับมัธยมศึกษาปีที่ 6 จากโรงเรียนวัดราชาธิวาส และเรียนต่อระดับอุดมศึกษาคณะ​นิเทศศาสตร์​ มหา​วิทยาลัย​กรุงเทพ โดยทำงานไปด้วยระหว่างที่เรียนได้เข้าไปช่วยงานเบื้องหลังฝ่ายศิลป์ในรายการทีวี "ผู้หญิงวันนี้" และ บริษัทโฆษณา "สยามสตูดิโอ" ทำให้มีผลงานบันเทิงงานแรกคือ การถ่ายโฆษณาของธนาคารกรุงเทพฯ พาณิชย์การ ต่อมามีผลงานภาพยนตร์โฆษณาอีก 3 เรื่อง คือ กางเกงยีนส์แม็ค, น้ำส้มกรีนสปอร์ต, เนสกาแฟเชค จนมาถึงจุดเปลี่ยนชีวิตคือได้รับคัดเลือกให้มารับบทเป็น "นายโอฬาร หรือ หมี ณ หินกลิ้ง" ในภาพยนตร์เรื่อง กลิ้งไว้ก่อน พ่อสอนไว้ กำกับโดย สมจริง ศรีสุภาพ และในเวลาไล่เลี่ยกันก็ได้รับบทเป็น "ทศพล" ในละครซิตคอมเรื่อง 3 หนุ่ม 3 มุม และได้แสดงในภาพยนตร์เรื่องที่ 2 เรื่อง ปีหนึ่งเพื่อนกันและวันอัศจรรย์ของผม ออกฉายเมื่อวันที่ 27 มีนาคม พ.ศ. 2536 กับผู้กำกับคนเดิม สมจริง ศรีสุภาพ ซึ่งได้แสดงนำร่วมกับ ปฏิภาณ ปฐวีกานต์
ศักดิ์สิทธิ์ยังได้รวมตัวกับเพื่อนตั้งทีมฟุตบอล แมงปอล้อคลื่น เริ่มเตะฟุตบอลเพื่อการกุศลอย่างเป็นจริงเป็นจังเมื่อประมาณปี 2538 นอกจากนี้เขายังมีผลงานเพลง โดยในปี 2539 กับผลงานเดี่ยวชุด มินิอัลบั้ม ชุดเด็กหลังห้อง ต่อมาได้รวมตัวกันตั้งวง พลพรรครักเอย และมีผลงานออกอัลบั้มชื่อชุด พักรบ เมื่อเดือนมิถุนายน 2548 และชุด พบรัก ในปี 2549
กิจกรรมการกุศล

แท่งและเพื่อน ๆ ได้รวมตัวตั้งกลุ่ม แมงปอล้อคลื่น ที่อยากจะออกกำลังกาย พบปะสังสรรค์ โดยใช้ฟุตบอลเป็นตัวกลาง จนกลายมาเป็นทีมฟุตบอลที่ตระเวนเตะหารายได้เพื่อการกุศลมาแทบจะทั่วประเทศ โดยเริ่มเตะฟุตบอลเพื่อการกุศลอย่างเป็นจริงเป็นจังเมื่อประมาณปี 2538 เมื่อแหม่ม สุริวิภา ชักชวนแท่งร่วมทำบุญเพื่อสร้างอาคารเรียน ให้โรงเรียนที่จังหวัดสกลนคร จึงเกิดความคิดที่จะเปิดรับบริจาคเงินจากบุคคลทั่วไป โดยจัดเป็นการเตะฟุตบอลเพื่อการกุศล จากนั้นองค์กรการกุศลต่างๆก็เริ่มติดต่อชักชวน พลพรรคแมงปอฯ ร่วมเตะฟุตบอลการกุศล
แท่งมีส่วนร่วมในกิจกรรมการกุศลอย่างเช่น ในโครงการ "คนหล่อขอทำดี" ของ นิตยสารสุดสัปดาห์ ฉลองการก้าวเข้าสู่ปีที่ 26 ในโครงการ โดยไปร่วมเล่นดนตรีร้องเพลงให้กับผู้ต้องขังหญิงที่ทัณฑสถาน เมื่อวันที่ 13 กุมภาพันธ์ 2551 ร่วมกับ พลพรรครักเอย, โจอี้ บอย และ สมเจต พยัฆโส
ผลงาน > ละครโทรทัศน์

| ปี พ> ศ. | เรื่อง | รับบทเป็น | ออกอากาศ |
| --- | --- | --- | --- |
| 2534–2541 | 3 หนุ่ม 3 มุม | ทศพล เบญจวรการ | ช่อง 7 |
| 2535 | รักในรอยแค้น | พัดยศ นิเวศวัตร | ช่อง 5 |
| 2536 | เคหาสน์ดาว | สงคราม สัมพันธ์พงษ์ (คุณเขียว) | ช่อง 5 |
| 2536 | วันนี้ที่รอคอย | อินปง (รับเชิญ) | ช่อง 7 |
| 2537 | เพื่อเธอ | ชานนท์ ธรรมพิทักษ์ | ช่อง 5 |
| 2538 | อยากหยุดตะวันไว้ที่ปลายฟ้า | น้ำเชี่ยว พิทักษ์เทพินทร์ | ช่อง 5 |
| 2538 | สุดสายป่าน | หม่อมหลวงฐิติ สูรยกานต์ | ช่อง 7 |
| 2540 | รักแท้แค่ขอบฟ้า | แทนไทย | ช่อง 3 |
| 2541 | คุณหนูอารมณ์ร้ายกับผู้ชายปากแข็ง | จอน | ช่อง 5 |
| 2542 | เทวดาตกสวรรค์  | เทพ | ช่อง 5 |
| 2542 | พ่อ ตอน ถั่วแดงหลวง  | ยอธะยี | ช่อง 5 |
| 2542 | รองเท้าแก้ว | แคน | ช่อง 5 |
| 2543 | หงส์เหนือมังกร | จางเหา สกุลคู | ช่อง 5 |
| 2544 | ตะวันตัดบูรพา | ตะวันฉาย พงศ์พิทักษ์ | ช่อง 5 |
| 2544 | ยอดปรารถนา | ภูมิ อิศเรศ | ช่อง 7 |
| 2544 | รัน! รักอันตราย | หมวดเขี้ยว | ช่อง 5 |
| 2545 | คนละโลก | ทิเบต | ช่อง 7 |
| 2546–2555 | บางรักซอย 9 | ชัดเจน ตรีทิพย์ศิริ (เจน) | ช่อง 9 |
| 2546 | วิมานดิน | ทยาวัต เทพสถิตย์ | ช่อง 3 |
| 2546 | ทีเด็ด ครูพันธุ์ใหม่จิตพิสัยเดือด | ทีเด็ด | ช่อง 3 |
| 2547 | ขุมทรัพย์อมตะนคร | พรานสิงห์ สมิงไพร | ช่อง 3 |
| 2547 | มังกรเดียวดาย | จางเหา สกุลคูฃ | ช่อง 5 |
| 2547 | เก่งไม่เก่งไม่เกี่ยว | แป๋ง | ช่อง 3 |
| 2548 | แผ่นดินหัวใจ | ศรา ภัยหลีก (ไก่โต้ง) | ช่อง 3 |
| 2553 | จับตายวายร้ายสายสมร | ผู้พันเสือ | ช่อง 5 |
| 2553 | ตราบาปสีขาว | อนล | ช่อง 5 |
| 2553 | บ้านนี้ที่บางรัก | ชัดเจน ตรีทิพย์ศิริ / เจน | ช่อง 9 |
| 2554 | ข้ามเวลาหารัก | แท่ง ศักดิ์สิทธิ์ (ตัวเอง) (รับเชิญ) | ช่อง 5 |
| 2555 | Club friday the series ตอน คนที่ถูกลืม |  | กรีนชาแนล |
| 2555 | เป็นข่าว | โอม | ช่อง 3 |
| 2556 | เรือนเสน่หา | คุณหลวงธำรงนครา | ช่อง 5 |
| 2557 - 2558 | เพราะมีเธอ | เบียร์ | ช่องวัน 31 |
| 2557 | เกมริษยา | พิธาน สุขะเกษม (พีท) | เวิร์คพอยท์ 23 |
| 2558 | 2 รัก 2 วิญญาณ | สัญญา | ช่องวัน 31 |
| 2559 | เพชฌฆาตดาวโจร | พันตำรวจเอก สันติ ไทยวานิช | ช่องวัน 31 |
| 2559 | เกมริษยา ภาค 2 | พิธาน สุขะเกษม (พีท) (รับเชิญ) | เวิร์คพอยท์ 23 |
| 2559-2560 | วุ่นนัก รักข้ามตึก | ก้าวหน้า | เอ็มคอตเอชดี |
| 2559-2561 | บางรักซอย 9/1 | ชัดเจน ตรีทิพย์ศิริ / เจน | ช่องวัน 31 |
| 2559 | เราเกิดในรัชกาลที่ ๙ เดอะซีรีส์ ตอน ครูจันทนา | ครูเกษม | ช่องวัน 31 |
| 2560-2561 | ล่า | พ.ต.ต.ภาธร พิสุทธินี (สารวัตรภาธร) | ช่องวัน 31 |
| 2561 | วิมานจอเงิน | อิสร์ อัครา | ช่องวัน 31 |
| 2561 | เลือดข้นคนจาง | เมธ จิระอนันต์ | ช่องวัน 31 |
| 2562 | ทะเลริษยา | เอกรินทร์ ธนสารทรัพย์ | ช่องวัน 31 |
| 2563 - 2564 | 3 หนุ่ม 3 มุม คูณ 2  | ทศพล เบญจวรการ | ช่องวัน 31 |
| 2563 | ฉลาดเกมส์โกง | อาจารย์ประวิทย์ นิลเทพ | ช่องวัน 31 |
| 2564 | ผู้ใหญ่สันต์ กำนันศรี | ผู้ใหญ่สันต์ สิงอุไร | ช่องวัน 31 |
| 2565 | ถึงเธอจิ๊กซอว์ของฉัน To My Puzzle Pieces | พลภัทร (พล) | ช่อง 3 เอชดี |
| 2565 | คุณชาย | ทรงยศ วิเศษทรงคุณ (เจ้าสัวซ่ง) | ช่องวัน 31 |
| 2566 | ร้อยเล่มเกมส์ออฟฟิศ | นนทกร | แอมะซอนไพรม์วิดีโอ ช่อง 3 เอชดี |
| 2567 | Remember จำจนตาย | มารุต | โมโนแม็กซ์,โมโน 29 |
| 2567 | นักตบบ้านโคกปัง | สันติ มูลสาร (ครูใหญ่สันติ) | ช่องวัน 31 |
| 2568 | ทายาทหมายเลข 1 |  | ช่องวัน 31 |
| 2568 | พลอยน้ำเพชร |  | ช่องวัน 31 |
ผลงาน > ภาพยนตร์

พ.ศ. 2532: มาเฟียเสียฟอร์มเลย ภาพยนตร์สั้น เพื่อ โปรโมท วงนูโว
พ.ศ. 2534: กลิ้งไว้ก่อนพ่อสอนไว้
พ.ศ. 2536: ปีหนึ่งเพื่อนกันและวันอัศจรรย์ของผม
พ.ศ. 2538: รักแท้บทที่ 1
ผลงาน > เพลง

พ.ศ. 2537: เพื่อเธอ (เพลงประกอบละคร เพื่อเธอ)
พ.ศ. 2538: อยากหยุดตะวันไว้ที่ปลายฟ้า (เพลงประกอบละคร อยากหยุดตะวันไว้ที่ปลายฟ้า)
พ.ศ. 2539: เด็กหลังห้อง
พ.ศ. 2548: พลพรรครักเอย อัลบั้ม พักรบ
พ.ศ. 2549: พลพรรครักเอย อัลบั้ม พบรัก
พ.ศ. 2553: สละโสด Feat. วงไมโคร (เพลงประกอบซิทคอม บางรักซอย 9)
พ.ศ. 2556: เพลง หูทวนลม โปรเจกต์ Croissong Long Long Do (ครัวซอง ลอง ลอง ดู)
พ.ศ. 2557 : ซิงเกิ้ลเพลง เหลือเป็นคนสุดท้าย
พ.ศ. 2559: เพลง เราและนาย ร้องคู่กับ มอส ปฏิภาณ ในอัลบั้ม 20 ปี โลโซ เราและนาย
พ.ศ. 2564 : เพลง คิดอะไรอยู่ กัน นภัทร x สไมล์ ภารฎา Feat. x นุ้ย สุจิรา (เพลงประกอบละคร ผู้ใหญ่สันต์ กำนันศรี)
ผลงาน > มิวสิกวิดีโอ

พ.ศ. 2533: เธอปันใจ (อัสนี-วสันต์ เป็นนักแสดงประกอบโผล่มาฉากเดียวแต่มีบทพูด)
พ.ศ. 2535: ขอเป็นคนหนึ่ง (นันทิดา แก้วบัวสาย)
พ.ศ. 2536: รักเธอเสมอ (อัสนี-วสันต์ โชติกุล)
พ.ศ. 2540: วันนี้เธอบอกรักหรือยัง (เทเรซ่า  อากีล่าร์)
พ.ศ. 2544: เล่าสู่กันฟัง (ธงไชย แมคอินไตย์)
พ.ศ. 2549: ไม่ท้อ (พลพล พลกองเส็ง)
ผลงาน > คอนเสิร์ต

พ.ศ. 2535: 3 หนุ่ม 3 ไมค์
พ.ศ. 2538: ในห้องรับแขก : Guess Who's Movin
พ.ศ. 2545: 10 ปี EXACT
พ.ศ. 2548: พงษ์พัฒน์ Return Of The Rock
พ.ศ. 2549: SCB Life+ Live Concert
พ.ศ. 2551: 3 หนุ่ม 3 ไมค์ 2008
พ.ศ. 2553: 12 ปี เสก โลโซ ใจสั่งมา
พ.ศ. 2557: Patiparn Party 25 ปี Mr.Mos
ผลงาน > พิธีกร

พ.ศ. 2542: ไม่สิ้นไร้ขบวนถ้า (ช่อง 7) บริษัท Matching Entertainment เก็บถาวร 2008-03-12 ที่ เวย์แบ็กแมชชีน
พ.ศ. 2549: รักเอย (ช่อง 3) บริษัท โพลีพลัส
พ.ศ. 2550: 3 หนุ่ม 3 มุม วาไรตี้ (ช่อง 9) บริษัท เอ็กแซ็กท์ เก็บถาวร 2008-10-10 ที่ เวย์แบ็กแมชชีน
พ.ศ. 2551 - พ.ศ. 2553: 3 หนุ่ม 3 มุม ทูไนท์ (ช่อง 5) บริษัท เอ็กแซ็กท์ เก็บถาวร 2008-10-10 ที่ เวย์แบ็กแมชชีน
พ.ศ. 2556: หนึ่งสมองสองมือ จูเนียร์ (ช่อง 7) บริษัท มีเดียสตูดิโอ
พ.ศ. 2557 - พ.ศ. 2558: ภาพหลงยุค (ช่องไทยรัฐทีวี)
พ.ศ. 2560 - พ.ศ. 2564: คาราวานสำราญใจ (ช่อง 3 เอชดี)
พ.ศ. 2562: รหัสลับรหัสรอด (ช่อง 9) ทุกวันจันทร์ถึงวันอังคาร เวลา 21.00 และวันพุธ เวลา 21.15
พ.ศ. 2562: #คนเปลี่ยนโลก The Gamechangers: Inventing the World (ช่อง 9) ทุกวันจันทร์ถึงวันอังคาร เวลา 21.00 และวันพุธ เวลา 21.15
พ.ศ. 2563: The Golden Song เวทีเพลงเพราะ ฤดูกาลที่ 2 (ช่องวัน 31) ทุกวันอาทิตย์ 18.00 น.
พ.ศ. 2563 - ปัจจุบัน: ศักดิ์สิทธิ์คงกระพัน (เอ็มคอตเอชดี) ทุกวันเสาร์ เวลา 13.00 น.
พ.ศ. 2564 - ปัจจุบัน: ขอข้าวกินหน่อย (Youtube : Scenario & Ratchadalai) ทุกอังคารเว้นอังคารเวลา 18.00 น.
พ.ศ. 2566 - ปัจจุบัน: ฝากท้อง (Youtube : NINJA PERFECTION ) ทุกพฤหัสบดีเว้นพฤหัสบดีเวลา 18.00 น.
พ.ศ. 2567 - ปัจจุบัน: หนุ่มแท่งอารามทัวร์ (ช่อง 7HD) ทุกวันเสาร์ เวลา 13.00 น.
พ.ศ. 2568 - ปัจจุบัน: เรียกข้าว่าเซียน (FM 99 Active Radio คลื่นเมืองไทยแข็งแรง) ทุกวันจันทร์ เวลา 21.30 น.
ผลงาน > ละครเวที

พ.ศ. 2551: ก่อนจะถึง บางรักซอย 9 on stage เมืองไทยรัชดาลัย เธียเตอร์ เก็บถาวร 2012-02-07 ที่ เวย์แบ็กแมชชีน
ผลงาน > ผลงานอื่น

พ.ศ. 2537: นักฟุตบอลกึ่งอาชีพ ทีม สโมสรฟุตบอลธนาคารกรุงเทพฯ พาณิชยการ
พ.ศ. 2538: นักฟุตบอล ทีม แมงปอล้อคลื่น
พ.ศ. 2543: คอลัมนิสต์ เลี้ยงลูกกับแท่ง ที่เว็บไซต์ eotoday.com
พ.ศ. 2543: ผู้ฝึกสอนฟุตบอลโครงการยุวชนแมงปอล้อคลื่น (แมงปอล้อเล่น) ของเว็บไซต์ eotoday.com
พ.ศ. 2543: คอลัมนิสต์ คนอกหักพักบ้านนี้ เก็บถาวร 2008-04-10 ที่ เวย์แบ็กแมชชีน หนังสือ แพรว สุดสัปดาห์
พ.ศ. 2544: นักฟุตบอลอาชีพ ทีม บีอีซี เทโรศาสน
พ.ศ. 2549: นักฟุตบอลอาชีพ ทีม สโมสรฟุตบอลสุราษฎร์ธานี หมายเลข 16
พ.ศ. 2549: นักฟุตบอล ทีม G-MAN
พ.ศ. 2553: นักฟุตบอลอาชีพ ทีม สโมสรฟุตบอลสมุทรปราการ เอฟซี
พ.ศ. 2558: กรรมการรายการค้นหาแอร์โฮสเตท รายการ The Angel นางฟ้าติดปีก Season 2
ผลงาน > ผลงานโฆษณา

พ.ศ. 2564: เซนทรัม ซิลเวอร์ 50 พลัส
พ.ศ. 2565: ข้าวมาบุญครอง
รางวัล

รางวัลชมรมวิจารณ์บันเทิง ครั้งที่ 4 ประจำปี พ.ศ. 2536 สาขานักแสดงประกอบชายยอดเยี่ยม- จากภาพยนตร์เรื่อง ปีหนึ่งเพื่อนกันกับวันมหัศจรรย์ของผม (เข้าชิง)
รางวัลโทรทัศน์ทองคำ ครั้งที่ 18 - จากละครเรื่องบางรักซอย 9 (เข้าชิง)
รางวัลท็อปอวอร์ด - จากละครเรื่องวิมานดิน (เข้าชิง)
รางวัลโทรทัศน์ทองคำ ครั้งที่ 33 สาขาดาราสนับสนุนชายดีเด่น - จากละครเรื่อง เลือดข้นคนจาง (เข้าชิง)
รางวัลคมชัดลึกอวอร์ด ครั้งที่ 15 สาขานักแสดงนำชายยอดเยี่ยม - จากละครเรื่อง เลือดข้นคนจาง (ได้รับรางวัล)
รางวัลนาฏราช สาขานักแสดงนำชายยอดเยี่ยม พ.ศ. 2561 - จากละครเรื่อง เลือดข้นคนจาง (ได้รับรางวัล)
แหล่งข้อมูลอื่น

ศักดิ์สิทธิ์ แท่งทอง ที่อินสตาแกรม
| ด ค กรางวัลคมชัดลึก อวอร์ด สาขานักแสดงนำชายยอดเยี่ยมประเภทละครโทรทัศน์ |
| --- | --- |
2546–2551:  พงษ์พัฒน์ วชิรบรรจง (2546)  แอนดริว เกร็กสัน (2547)  นิรุตติ์ ศิริจรรยา (2548)  ธีรเดช วงศ์พัวพันธ์ (2549)  ชาตโยดม หิรัณยัษฐิติ (2550)  ธีรเดช วงศ์พัวพันธ์ (2551) 
2552–2562:  พงษ์พัฒน์ วชิรบรรจง (2552)  จิรายุ ละอองมณี (2553)  ณัฐวุฒิ สกิดใจ (2554)  รวิชญ์ เทิดวงส์ (2555)  ยงศิลป์ วงศ์พนิตนนท์ (2556)  วรวุฒิ นิยมทรัพย์ (2557)  ศุกลวัฒน์ คณารศ (2558)  ณเดชน์ คูกิมิยะ (2559)  ศักดิ์สิทธิ์ แท่งทอง (2561)  ธนภพ ลีรัตนขจร (2562) 
2563–2573:  พุฒิพงศ์ อัสสรัตนกุล (2563)  ชาคริต แย้มนาม (2564)  ธนภัทร กาวิละ (2565)  ชาตโยดม หิรัญยัษฐิติ (2566) 
| ด ค กรางวัลนาฏราช สาขานักแสดงนำชายยอดเยี่ยม |
| --- | --- |
2552–2562:  ธีรเดช วงศ์พัวพันธ์ (2552)  ภูธเนศ หงษ์มานพ (2553)  ณเดชน์ คูกิมิยะ (2554)  ณเดชน์ คูกิมิยะ (2555)  ณัฐวุฒิ สกิดใจ (2556)  ณเดชน์ คูกิมิยะ (2557)  ศุกลวัฒน์ คณารส (2558)  ณวัฒน์ กุลรัตนรักษ์ (2559)  ธนภพ ลีรัตนขจร (2560)  ศักดิ์สิทธิ์ แท่งทอง (2561)  จิรายุ ตั้งศรีสุข (2562) 
2563–2573:  ธนภพ ลีรัตนขจร (2563)  ชาคริต แย้มนาม (2564)  ธนภพ ลีรัตนขจร (2565)  อนันดา เอเวอร์ริ่งแฮม (2566) 
ชัดเจน จาก ก่อนจะถึง บางรักซอย9 on stage